Д О Г О В О Р
   №ПО-06-3/22.01.2026г.
Днес, 22.01.2026г., в гр. Ямбол на основание  чл. 35, ал. 1 от Наредбата за условията и реда за възлагане изпълнението на дейности в горските територии - държавна и общинска собственост и за ползването на дървесина и недървесни горски продукти от тях и в изпълнение на влязла в сила Заповед № РД-10-6/12.01.2026г. на Директора на ТП „ДЛС Тунджа” на „ЮИДП”ДП-Сливен, за определяне на ИЗПЪЛНИТЕЛ, след проведен открит конкурс, с предемет „Залесяване и отглеждане на горски култури в Обект 2026-1‘‘ в териториалния обхват на ТП „ДЛС Тунджа“, между:

1.ТП „ДЪРЖАВНО ЛОВНО СТОПАНСТВО – ТУНДЖА“- гр.ЯМБОЛ на „ЮГОИЗТОЧНО ДЪРЖАВНО ПРЕДПРИЯТИЕ” ДП- СЛИВЕН, представлявано от инж. Г. М.а в качеството и на Директор и Т. Г. – главен счетоводител, ЕИК: 2016176540294, Идентификационен номер (ИН) по ЗДДС: BG201617654, със седалище и адрес на управление: гр. Ямбол, ул. „Васил Карагьозов” № 11, тел. 046/662670, ел. адрес: dgstundzha@uidp-sliven.com, наричано за краткост по – долу ВЪЗЛОЖИТЕЛ, от една страна
 и
2. „БАЕНА“ ЕООД, с ЕИК:207203674, със седалище и адрес на управление: гр. Тополовград представлявано от Н. А. Б., в качеството на управител, с ЕГН:ХХХХХХХХХХ с Идентификационен номер (ИН) по ЗДДС:207203674,   наричан за краткост ИЗПЪЛНИТЕЛ, от друга страна, се сключи настоящият договор при следните условия:
І.  ПРЕДМЕТ И СРОК НА ДОГОВОРА 

      1.1. ВЪЗЛОЖИТЕЛЯТ възлага, а ИЗПЪЛНИТЕЛЯТ приема да изпълни: „Залесяване и отглеждане на горски  култури в Обект 2026-1‘‘ в териториалния обхват на ТП „ДЛС Тунджа‘‘ 
Таблица № 1

	Вид лесокултурна дейност 
	Площ, дка
	Един. мярка 
	Количество
	Разценка или цена на мярка/€
	Обща стойност/€
	Ед. цена на дка/€
	Срок за изпълнение 
	Гаранция за участие 5 %

	1
	2
	3
	4
	5
	6
	7
	8
	9

	I. ВИД ЛЕСОКУЛТУРНА ДЕЙНОСТ - ЗАЛЕСЯВАНЕ
	

	Временно съхранение на фиданки
	109
	100бр
	681,25
	0,40
	273,87
	2,51
	до

15.04.26
	1361,50

	Ръчно садене на фиданки в цепнатини
	109
	100бр
	681,25
	23,20
	15805,96
	145,01
	
	

	Транспорт фиданки
	
	км
	200,0
	1,53
	306,00
	2,81
	
	

	Всичко залесяване  дребноразмерни
	109
	х
	х
	х
	16385,83
	150,33
	 
	

	II. ВИД ЛЕСОКУЛТУРНА ДЕЙНОСТ – производство на посадъчни фиданки в ГР „Ормана“
	

	Механизирано вадене със скоба
	20
	100бр.
	110,00
	6,14
	675,40
	33,77
	до 30.12.26
	

	Освобождаване на подрязани фиданки
	20
	хил.бр.
	11,00
	91,12
	1002,32
	50,12
	
	

	Всичко дейности разсадник
	20
	х
	х
	х
	1677,72
	83,89
	х
	

	Всичко залесяване
	
	
	 
	 
	18063,55
	
	 
	

	III. ВИД ЛЕСОКУЛТУРНА ДЕЙНОСТ - ОТГЛЕЖДАНЕ НА КУЛТУРИ
	

	Окопаване по реда- първо на култури
	109
	х
	545,00
	14,76
	8043,83
	73,80
	до 30.09.26
	

	Механизирано пръскане с вкл. препарат
	109
	х
	109
	10,30
	1122,70
	10,30
	до31.05.26
	

	Всичко отглеждане 
	218
	 
	 
	 
	9166,53
	84,10
	 
	

	ОБЩО ЗА ДЛС"ТУНДЖА" в €
	х
	х
	х
	х
	27230,08
	х
	х
	

	ОБЩО ЗА ДЛС"ТУНДЖА" в лева без ДДС
	
	
	
	
	53257,40
	
	
	



1.2. Настоящият договор се сключва за срок до 31.12.2026г. Срокът започва да тече от момента на сключване на договора.
1.3. Сроковете за изпълнение на отделните видове дейности, предмет на договора са съгласно  таблица  №1, колона №8. 
II. ЦЕНА И НАЧИН НА ПЛАЩАНЕ

2.1. Общата стойност  на договора за цялостно изпълнение на предвидените дейностите по механизирана почвоподготовка, попълване и отглеждане на  горски култури в Обект № 2026-1 е в размер на 27230,08 (двадесет и седем хиляди двеста и тридесет евро и нула осем цента) € без ДДС /53257.40лв без ДДС/ и на 32676,10 (тридесет и две хиляди шестстотин седемдесет и шест евро и десет цента) € с ДДС /63908,88лв с ДДС/, разпределени по отделни дейности (без ДДС), съгласно Таблица № 1
2.2. Всяко плащане по настоящият договор се извършва въз основа на средните документи:

- двустранно подписан приемо- предавателен протокол за приемане на извършените дейности

- фактура за дължимата сума, издадена от ИЗПЪЛНИТЕЛЯ и представена на ВЪЗЛОЖИТЕЛЯ

2.3. Плащанията по настоящия договор  се извършват в срок не по-късно от 10 (десет) работни дни, считано от датата на нейното представяне,  по банков път, по следната банкова сметка на ИЗПЪЛНИТЕЛЯ:
Банка:ДСК; IBAN:BG51STSA93000029602505 BIC: STSABGSF; Титуляр на сметката: БАЕНА ЕООД;
2.4. При установяване на недовършени работи, както и на работи с недостатъци, ВЪЗЛОЖИТЕЛЯТ има право да не извърши плащането в срок  до тяхното отстраняване.
ІIІ.   ПРАВА И ЗАДЪЛЖЕНИЯ НА ВЪЗЛОЖИТЕЛЯ
3.1. ВЪЗЛОЖИТЕЛЯТ има право да:
3.1.1. Да контролира изпълненнието на поетити от ИЗПЪЛНИТЕЛЯ задължения, в т.ч да иска и да да получава информация от ИЗПЪЛНИТЕЛЯ през целия срок на договора, или да извършва проверки при необходимост и на мястото на изпълнение на договора, но без с това да пречи на изпълнението. 

3.1.2. При констатирани пропуски или недостатъци при изпълнението на възложената работа, да дава задължителни указания и препоръки на ИЗПЪЛНИТЕЛЯ в писмена форма, доколкото това не пречи на оперативната самостоятелност на ИЗПЪЛНИТЕЛЯ и изпълнението им не е фактически невъзможно и не излизат извън рамките на договореното.
3.1.3. Иска от ИЗПЪЛНИТЕЛЯ да изпълни възложените дейности в срок и без отклонения от договореното.
3.1.4.Откаже да приеме работата на ИЗПЪЛНИТЕЛЯ, когато бъдат установени несъответствия на изпълнението с уговореното или бъдат констатирани недостатъци, до отстраняването им. Констатираните отклонения и недостатъци се описват в протокол, в който се посочва и подходящ срок за отстраняването им за сметка на ИЗПЪЛНИТЕЛЯ.
3.1.5.Откаже заплащането на възнаграждението или да поиска намаление на възнаграждението, съразмерно с неизвършената работа, в случай, че в определения срок ИЗПЪЛНИТЕЛЯТ не отстрани за своя сметка констатираните отклонения и недостатъци по т. 3.1.4.
3.1.6. Издава разпореждания за временно спиране или цялостно прекратяване на дейностите, свързани с изпълнение на възложената работа, в следните случаи:
3.1.6.1. Не спазване на изискванията на приложимото законодателство, в т. ч. на Закона за горите и/или свързаните с него подзаконови нормативни актове, Закона за здравословни и безопасни условия на труд, правилата и нормите за противопожарна безопасност и др.;
3.1.6.2. Форсмажорни обстоятелства по смисъла на § 1, т. 23 от Допълнителните разпоредби на Наредбата за условията и реда за възлагане изпълнението на дейности в горските територии – държавна и общинска собственост, и за ползването на дървесина и недървесни горски продукти, наричана за краткост „Наредбата“;
3.1.6.3. При отпадане на необходимостта от извършване на някоя от дейностите, предмет на договора.
3.1.7. При възникнала обективна причина, налагаща промяна на количествата и видове дейности, респективно на стойността и сроковете за изпълнение на възложените мероприятия, ВЪЗЛОЖИТЕЛЯ може да предложи на ИЗПЪЛНИТЕЛЯ допълнително извършване на дейности в предметния обхват на договора. В този случаи страните подписват допълнително споразумение, с което уреждат настъпилите промени.  
3.2. ВЪЗЛОЖИТЕЛЯТ е длъжен:
3.2.1. Да предаде на ИЗПЪЛНИТЕЛЯ обекта, в който ще се осъществява възложената дейност, във вид, който позволява безпрепятствено изпълнение на заложените мероприятия. Предаването на обекта се извършва с подписването на двустранен предавателно-приемателен протокол не по-късно от 3/три/ работни дни преди започване на дейностите, като за дейностите за които се изисква ИЗПЪЛНИТЕЛЯТ да има назначено лице регистрирано по чл. 235 ЗГ, протоколът се подписва от него.
3.2.2. Да предостави на ИЗПЪЛНИТЕЛЯ в писмен вид всички необходими документи съгласно действащата нормативна уредба, информация и данни, пряко или косвено свързани или необходими за изпълнение предмета на договора.
3.2.3. Да предостави на ИЗПЪЛНИТЕЛЯ необходимите горски репродуктивни материали, в нужното количество и качество и в срок, осигуряващи безпрепятственото изпълнение на възложената дейност (за случаите, когато се възлагат дейностите залесяване на горски култури или подпомагане на естественото възобновяване чрез залесяване или сеене и в конкурсната документация е предвидено, че горските репродуктивни материали, ще се предоставят от Възложителя).
3.2.4. Да осигури на ИЗПЪЛНИТЕЛЯ проходимост на горските пътища в горски територии – държавна собственост, осигуряващи достъп до обекта.
3.2.5. Да оказва необходимото съдействие на ИЗПЪЛНИТЕЛЯ при и по повод изпълнение на задълженията му по договора.
3.2.6. Да следи за правилното изпълнение на дейностите в съответствие с всички приложими изисквания, технически норми и стандарти, произтичащи от действащата нормативна уредба.
3.2.7. Да уведоми писмено ИЗПЪЛНИТЕЛЯ за установени отклонения на изпълнението с уговореното и констатирани недостатъци при извършената работа, в срок до 3/три/ работни дни след установяването им.
3.2.8. Да осигури свой представител за приемане на извършената работа, посочена в раздел I. т.1.1 в договорените срокове и да приеме изпълнението на дейностите, когато те са изпълнени от ИЗПЪЛНИТЕЛЯ съгласно условията на договора, за което се подписва двустранен предавателно-приемателен протокол.
3.2.9. Да уведоми ИЗПЪЛНИТЕЛЯ писмено в 3/три/ дневен срок от настъпване на форсмажорни обстоятелства по смисъла на § 1, т. 23 от Допълнителните разпоредби на Наредбата, както и при уважени реституционни претенции, водещи до невъзможност за работа в насажденията, предмет на договора, и да приложи доказателства за това. В тези случаи страните подписват допълнително споразумение, с което уреждат настъпилите промени.
3.2.10. Да удължи срока на договора, в случай, че е наложил временно спиране на дейността на основание т. 3.1.6.2.
ІV. ПРАВА И ЗАДЪЛЖЕНИЯ НА ИЗПЪЛНИТЕЛЯ
4.1. ИЗПЪЛНИТЕЛЯТ има право да:
4.1.1. Иска от ВЪЗЛОЖИТЕЛЯ необходимото съдействие за изпълнението на дейностите предмет на договора.
4.1.2. Иска от ВЪЗЛОЖИТЕЛЯ приемането на възложената работа в договорените срокове, когато са изпълнени условията на договора.
4.1.3. Получи договореното възнаграждение за приетата работа.
4.1.4. Откаже да приеме предложението на ВЪЗЛОЖИТЕЛЯ за допълнително извършване на дейности по т. 3.1.7.
4.2. ИЗПЪЛНИТЕЛЯТ е длъжен:
4.2.1. Да изпълни с грижата на добър стопанин в указаните срокове възложената му работа съгласно изискванията на договора и действащата нормативна уредба.
4.2.2. Да осигури присъствието на служителя си, регистриран за упражняване на частна лесовъдска практика в следните случаи:
4.2.2.1. за подписване от негова страна на предавателно-приемателните протоколи за предаване на обекта;
4.2.2.2. за получаване на необходимите документи за изпълнение на съответната дейност;
4.2.2.3. при извършване на проверки от компетентни органи, след уведомяване за предстоящи такива;
4.2.2.4. за приемане на извършената работа, за което се подписва двустранен предавателно-приемателен протокол.
4.2.3. Да изпълни допълнително възложените от ВЪЗЛОЖИТЕЛЯ дейности по т. 3.1.7. съгласно подписано допълнително споразумение.
4.2.4. Да извърши попълване на горските култури за своя сметка в рамките на определени от ВЪЗЛОЖИТЕЛЯ срокове, когато прихващането на културите, установено при есенната инвентаризация, е под 80% по вина на ИЗПЪЛНИТЕЛЯ (за случаите, когато се възлага залесяване).
4.2.5. Да извърши презалесяване на горските култури за своя сметка в рамките на определени от ВЪЗЛОЖИТЕЛЯ срокове, когато прихващането на културите, установено при есенната инвентаризация, е под 25% по вина на ИЗПЪЛНИТЕЛЯ (за случаите, когато се възлага залесяване).
4.2.6. При сключване на договора, да представи на ВЪЗЛОЖИТЕЛЯ писмена информация за всички лица, които ще извършват дейностите по договора, както и за настъпилите промени в хода на изпълнение на дейността.
4.2.7. Да информира ВЪЗЛОЖИТЕЛЯ за възникнали проблеми при изпълнението на дейностите предмет на договора, за предприетите мерки за тяхното разрешаване и/или за необходимостта от съответни разпореждания от страна на ВЪЗЛОЖИТЕЛЯ.
4.2.8. Да изпълни дадените от ВЪЗЛОЖИТЕЛЯ задължителни указания и препоръки при констатирани отклонения от предмета на договора и несъответствия при изпълнението на дейностите, отразени в констативни и предавателно- приемателни протоколи.
4.2.9. Да спазва изискванията на действащите нормативни документи за техническа безопасност и охрана на труда и носи пълна отговорност при злополука с наети от него лица.
4.2.10. Да не възпрепятства контрола по изпълнение на договора и предоставя на ВЪЗЛОЖИТЕЛЯ информация, необходима за осъществяването му.
4.2.11. Да не предоставя на трети лица извършването на дейностите, предмет на договора.
4.2.12. При обективна невъзможност за изпълнението на дейността, поради форсмажорни обстоятелства по смисъла на § 1, т.23 от Допълнителните разпоредби на Наредбата, водещи до невъзможност за работа в насажденията, ИЗПЪЛНИТЕЛЯТ е длъжен да уведоми ВЪЗЛОЖИТЕЛЯ писмено в 3/три/ дневен срок от настъпване на събитието и да приложи доказателства за това. Обстоятелствата се отразяват на място с двустранен протокол. В тези случаи страните подписват допълнително споразумение, с което уреждат настъпилите промени.
4.2.13. Да постави информационни табели по образец в насажденията, в които се извършват възлаганите дейности, на основание чл. 13, ал. 4 от Наредбата.
4.2.14. Да спазва стриктно и други изисквания на Закона за горите и свързаните с него други актове, регламентиращи опазването, стопанисването и ползването на горите, както и на действащите актове за противопожарна безопасност в горите.
V. ГАРАНЦИЯ ЗА ИЗПЪЛНЕНИЕ
5.1. Гаранцията за изпълнение на договора е в размер на 5 % от достигнатата стойност на обекта в размер на 1361,50€, като същата представлява парична сума, вносима по сметка на ВЪЗЛОЖИТЕЛЯТ или банкова гаранция, издадена в полза на ТП „ДЛС Тунджа“, със срок на валидност не по-малко от 30 дни след приключване изпълнението на договора, както и че същата ще се освобождава след изрично писмено известие от директора на ТП ”ДЛС Тунджа”.
5.2. Гаранцията за изпълнение се освобождава след окончателното приемане на договорените задължения с приемателно-предавателни протоколи за извършената работа в срок от 10/ десет/ работни дни.

5.3. ВЪЗЛОЖИТЕЛЯТ освобождава гаранцията за изпълнение без да дължи лихви за периода, през който средствата законно са престояли при него.
VI. ПРЕКРАТЯВАНЕ НА ДОГОВОРА
6.1. Настоящият договор може да бъде прекратен:
6.1.1. С изтичане срока на договора.
6.1.2. С пълното (навременно, точно и цялостно) изпълнение на всички задължения по договора.
6.1.3. По взаимно съгласие между страните, изразено писмено.
6.1.4. С едностранно писмено уведомление от ВЪЗЛОЖИТЕЛЯ, без да дължи обезщетение за пропуснати ползи и неустойки за вреди, като гаранцията за изпълнение на договора не се връща, когато по време на действието на договора се установи, че:
6.1.4.1. ИЗПЪЛНИТЕЛЯТ вече не отговаря на някое от изискванията на ВЪЗЛОЖИТЕЛЯ в резултат на настъпила промяна в обстоятелствата;
6.1.4.2. ИЗПЪЛНИТЕЛЯТ е подписал декларация с невярно съдържание, във връзка с възлагането на дейността;
6.1.4.3. ИЗПЪЛНИТЕЛЯТ е допуснал неотстраними отклонения от определените с договора срокове, технологични и качествени показатели за извършване на съответната дейност;
6.1.5. ВЪЗЛОЖИТЕЛЯТ може да прекрати договора с едностранно писмено уведомление, без да дължи обезщетение за пропуснати ползи:
6.1.5.1. Когато ИЗПЪЛНИТЕЛЯТ е допуснал отстраними отклонения от определените с договора технологични и качествени показатели за извършване на съответната дейност;
6.1.5.2. При установено количествено неизпълнение на дейностите от ИЗПЪЛНИТЕЛЯ в сроковете по договора в продължение на два поредни месеца;
6.1.5.3. Когато ИЗПЪЛНИТЕЛЯТ виновно не е изпълнил задължението си по т. 4.2. от договора. В този случай внесената от ИЗПЪЛНИТЕЛЯ гаранция за изпълнение на договора се задържа от ВЪЗЛОЖИТЕЛЯ.
6.1.6. ИЗПЪЛНИТЕЛЯТ може да прекрати договора с едностранно писмено уведомление, в случай, че ВЪЗЛОЖИТЕЛЯТ виновно не изпълни задълженията си по т. 3.2.1 - 3.2.4, т. 3.2.8 и 3.2.9 от договора. В тези случаи ИЗПЪЛНИТЕЛЯТ не дължи обезщетение за пропуснати ползи на ВЪЗЛОЖИТЕЛЯ, като внесената гаранция за изпълнение на договора се възстановява на ИЗПЪЛНИТЕЛЯ в срок до 10 работни дни.
VII. САНКЦИИ И НЕУСТОЙКИ
7.1. Страните по договора не носят отговорност и не дължат неустойки за пълно или частично неизпълнение на задълженията си по договора, ако то се дължи на форсмажорни обстоятелства по смисъла на § 1, т. 23 от Допълнителните разпоредби на Наредбата, уважени реституционни претенции и непреодолима сила и други обстоятелства, възникнали след сключването на договора, в резултат на които неговото изпълнение е обективно невъзможно.
7.2. ВЪЗЛОЖИТЕЛЯТ дължи на ИЗПЪЛНИТЕЛЯ неустойка поради виновно неизпълнение на някое от задълженията си по договора, в следните случаи:
7.2.1. Когато ВЪЗЛОЖИТЕЛЯТ не е изпълнил някое от задълженията си по т. 3.2.1, 3.2.2 и 3.2.8 - неустойка в размер, равен на гаранцията за изпълнение на договора;
7.2.2. Когато ВЪЗЛОЖИТЕЛЯТ не е изпълнил някое от задълженията си по т. 3.2.3 и 3.2.4 -неустойка в размер, равен на гаранцията за изпълнение на договора, преизчислена за съответния подотдел.
7.3. При неоснователно забавяне на плащанията по т. 2.2 от договора ВЪЗЛОЖИТЕЛЯТ дължи на ИЗПЪЛНИТЕЛЯ неустойка в размер на 0,5% за всеки просрочен ден, но не повече от 10% от стойността на съответното плащане.
7.4. ИЗПЪЛНИТЕЛЯТ дължи на ВЪЗЛОЖИТЕЛЯ неустойка за виновно неизпълнение на задълженията си по договора, в следните случаи:
7.4.1. При неоснователно забавяне на завършването на обекта в определения срок – неустойка в размер на 0,5% от стойността по договора за съответната неизвършена дейност за всеки просрочен ден, но не повече от 10%.
7.4.2. При некачествено изпълнение на работата от страна на ИЗПЪЛНИТЕЛЯ, когато са допуснати съществени отклонения от определените технически и качествени показатели за съответната дейност, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 10% от договорената цена за тази дейност.
7.4.3. Ако ИЗПЪЛНИТЕЛЯТ е допуснал нарушение на Закона за горите и актовете по неговото прилагане, причинило вреда на горската територия, ИЗПЪЛНИТЕЛЯТ дължи обезщетение в размер на стойността за възстановяване на нанесените повреди, освен в случаите, когато ги отстрани за собствена сметка в срока на действие на договора.
7.4.4. За виновно неизпълнение на други задължения по договора от страна на ИЗПЪЛНИТЕЛЯ, ВЪЗЛОЖИТЕЛЯТ може да задържи внесената от ИЗПЪЛНЕНИЕ гаранция за изпълнение като неустойка по договора.
7.4.5. ВЪЗЛОЖИТЕЛЯТ не дължи обезщетение за нанесени от ИЗПЪЛНИТЕЛЯ на трети лица щети в резултат на изпълнението на предмета на договора. Нанесените щети са за сметка на ИЗПЪЛНИТЕЛЯ.
7.4.6. При отпадане на необходимостта от извършване на някоя от дейностите ВЪЗЛОЖИТЕЛЯТ не носи отговорност и не дължи обезщетение на ИЗПЪЛНИТЕЛЯ. В този случай ВЪЗЛОЖИТЕЛЯТ заплаща само действително извършените дейности.
VIII. ДОПЪЛНИТЕЛНИ РАЗПОРЕДБИ
8.1. Настоящият договор влиза в сила от датата на подписването му от страните. Изменение на клаузите на договора се допускат само по взаимно съгласие на страните.
8.2. Възникналите спорове, относно приложението, тълкуването, изпълнението или неизпълнението на настоящия договор, се решават чрез преговори и взаимно съгласие на страните, а при невъзможност, се решават от компетентен съд.

8.3. За неуредените в този договор случаи се прилагат разпоредбите на ЗЗД и другите нормативни актове, касаещи възлагането на дейността.

Настоящият договор се изготвя в два еднообразни екземпляра, по един за всяка от страните.
ВЪЗЛОЖИТЕЛ:        П*                                                               ИЗПЪЛНИТЕЛ:   П*         
ДИРЕКТОР НА ТП "ДЛС-ТУНДЖА"


   УПРАВИТЕЛ    БАЕНА ЕООД       
/ИНЖ. ГАЛИНА МАРТИНОВА/  



   /Н. Б./
      ГЛ. СЧЕТОВОДИТЕЛ: ..............П*...................

                                   /Т. Г./
*Налице е положен подпис, като същият е заличен съгласно Общия регламент за защита на личните данни (Регламент (ЕС) 2016/679)
